Yiannis Kouros

Yiannis Kouros (Γιάννης Κούρος, * 13. február 1956, Tripoli) je grécky ultramaratónec, básnik a pesničkár, žijúci od roku 1990 v austrálskom Melbourne.

V roku 1982 vytvoril osobný rekord v maratóne 2 hodiny 25 minút, potom sa špecializoval na extrémne dlhé trate. V roku 1984 vyhral šesťdenné preteky v New Yorku, keď zabehol 1022,8 km, čím prekonal rekord platný od roku 1888. Je štvornásobným víťazom Spartathlonu (1983, 1984, 1986 a 1990) a držiteľom traťového rekordu časom 20 hodín 25 minút (ako spomína, v Sparte vtedy očakávali prvých pretekárov okolo desiatej hodine dopoludnia; Kouros dobehol už o piatej a musel rozhodcov zobudiť, aby zaznamenali jeho výkon).http://everything2.com/title/Yiannis+Kouros Päťkrát vyhral 875 km dlhé preteky Sydney—Melbourne (1985, 1987, 1988, 1989, 1990). V roku 1988 sa stal majstrom sveta v pretekoch na tisíc míl (1609 km).http://us.srichinmoyraces.org/archives/1988/ultra-trio/Campbell-article V roku 2002 vyhral 197 km dlhé preteky Békéscsaba—Arad—Békéscsaba. Je držiteľom svetového rekordu v dvadsaťštyrihodinovom behu (303,5 km) a v behu na 1000 km (5 dní 16 hodín 17 minút).

Vydal zbierku poézie a autobiografickú knihu Šesťdenné preteky storočia.http://www.austlit.edu.au/austlit/page/A115676

 Referencie 

 Externé odkazy 
 http://www.yianniskouros.gr/index.php 
 http://www.olympia-greece.org/yianniskouros.html
 http://www.lehigh.edu/~dmd1/yiannis.html
 http://www.coolrunning.com.au/ultra/kouros.shtml 

 Zdroj 

Kategória:Grécki maratónski bežci